
(https://www.observatorcultural.ro/wp-content/uploads/2018/03/Cezar-Ivanescu- 
coperta.jpg)Cezar Ivănescu a fost o figură extraordinară a vieţii literare de după 1960: poet gm | loana DIACONESCU 
profund, poate cel mai mare poet religios de după război (am încercat să demonstrez acest = 
lucru în studiul introductiv al unei antologii apărute la Editura Junimea), dar temperament 
exploziv, capabil de gesturi violente, impulsionat în tot ceea ce a făcut de o minie sacră, 
radical în opinii şi atitudini, nu numai după 1989, ca mai toți colegii săi, ci şi înainte, cînd 
spunea lucrurilor pe nume fără ezitare, spre stupefactia multora. 


Recenta apariţie, semnată de Ioana Diaconescu (care a mai dat studii similare despre alți 


hivele Securităţii 


scriitori, cele mai consistente despre Marin Preda şi Mihai Ursachi), intitulată Poezia ca 


act de insurgență. Cezar Ivănescu în dosarele Securității (Editura Junimea, 2017), pune 

documentele pe masă si le interpretează cu precauție. Calmul este, de altfel, singura 
atitudine igienică atunci cînd avem de a face cu astfel de texte, emise de instituția 


opresivă, cinică: a lua otova drept literă de lege tot ceea ce se găseşte în arhivele 

Securităţii înseamnă a-i da dreptate Securităţii, a răspîndi toxinele acesteia. Ioana 

Diaconescu notează si de această dată că „documentele nu au intrat în Arhiva CNSAS în integralitatea lor“. Ceea ce înseamnă 
că a existat o operaţie de selecție, de epurare a unora, de acoperire a unor agenți şi informatori. Avem acces, deci, la 
„adevărul ” construit de Securitate (cea dinainte si de după 1989). Trist este că opinia publică a fost ani la rind si este si azi 
manipulată de securiști, care ne-au pus la indeminä o serie de documente deja triate, orientate în așa fel încît să stirnească 
zarvă mediatică, lapidind scriitori si notorietäti ale căror cedări au fost minore sau formale, dar protejind ofițerii de rețea ori 
tartorii. Micile compromisuri au acoperit astfel marile ticăloşii, într-un mediu extrem de dispus să ducă mai departe şi să 
amplifice zvonurile privitoare la duplicitatea unor confrati, cum este cel scriitoricesc. 


Incercarea de racolare 


Cezar Ivănescu intră în vizorul Securităţii in mai 1959, cînd, împreună cu alți patru elevi, recită poezii „reacționare“ şi mai 
ales cîntă Deșteaptă-te, române! la mormîntul poetului birlädean George Tutoveanu. Securitatea din oraş ia prompt decizia de 
a-i urmări pe impricinati și „face propuneri de arestare a acestui grup de elevi“. Urmează anchete, investigaţii, intimidäri, în 
urma cărora cazul se stinge după un an. La data de 21 decembrie 1961, se deschide un dosar personal al „agentului Damaschin 
Stefan“, prin care ofițerul propune un plan de racolare a studentului Cezar Ivănescu, considerat un „element cu calități 
personale și posibilităţi de informare“. Tînărul student este urmărit o vreme, apoi așteptat la ieșirea din Universitate şi dus la 
sediul Securităţii, unde este ţinut vreme de cinci ore, în urma cărora semnează un angajament (documentul nu există la dosar). 
Cazul este similar cu cel al lui Mihai Ursachi, care semnase şi el un astfel de angajament, după care îl dusese în derizoriu. 
Virgil Tănase mărturiseşte si el, imediat ce ajunge în Franța ca exilat, că fusese obligat să semneze un astfel de pact, pe care nu 
îl respectase. Întrebarea este: cum judecăm astfel de cazuri? E important angajamentul în sine sau ceea ce a rezultat în urma 
acestuia? Toţi cei trei scriitori amintiți au fost imediat scoşi din rețea din cauza faptului că nu şi-au luat în serios „misiunea“, 
că nu au oferit nici o informaţie compromițătoare. Sînt ei vinovaţi pentru că au cedat, pentru că nu au găsit pe moment tăria de 
a înfrunta presiunile Securităţii (destul de dure în 1961!) sau trebuie apreciați pentru că au fost în stare să nu îşi îndeplinească 
rolul şi au găsit soluţia de a ieşi din joc? Nu cumva putem găsi oricind zeci de alți scriitori mult mai vinovaţi, care nu au 


semnat nici un angajament? 


„Colaborarea“ oficială a lui Cezar Ivănescu cu Securitatea durează un an (cea propriu-zisă se reduce la cele cinci ore, cît a 
durat şedinţa de lämurire): la 11 ianuarie 1963, se face deja un raport cu propunerea de excludere din rețeaua informativă. 
Motivul? „De la data recrutării şi pînă în prezent a furnizat două note informative fără importanță operativă, dînd numai unele 
aspecte, pe care le puteam stabili şi în mod oficial“. În plus, Cezar Ivănescu procedează aşa cum avea să o facă şi Virgil 
Tănase: se autodeconspirä faţă de cei pe care ar fi trebuit să îi urmărească. O face chiar în public, dînd detalii despre întreaga 
aventură, la numai două luni după recrutare: „Agentul «Damaschin Ștefan» în luna februarie 1962, la cca. 2 luni după 
recrutare a deconspirat colaborarea cu organele noastre față de trei studenți de la Universitatea «A.I. Cuza» din Iaşi în timp ce 
se afla în tramvai afirmînd că se întîlneşte cu un ofițer de securitate şi că acesta i-a propus să se vadă în casa «Balmus» a 
Universităţii. Acest lucru a fot adus la cunoştinţa organelor noastre de către femeia de serviciu pe nume Brișcanu Elena“. Este 
evident că acest gest curajos e metoda prin care poetul îşi arată intransigenta. E un act categoric, riscant, dar care îl scoate din 
joc. Cel mai probabil, se autodeconspirase încă de la început. 


Asta e tot ceea ce i se poate reproşa lui Cezar Ivănescu referitor la pretinsa lui „colaborare“ cu Securitatea: că, tînăr student, 
la 21 de ani, avind deja bube în cap de cînd era elev, fiind aproape răpit din faţa Universităţii şi ținut cinci ore în birourile 
Securităţii ieşene, nu a avut tăria de a refuza pe loc propunerea de colaborare. Dar nu a livrat informaţii care să facă rău 
cuiva si, la numai două luni de la recrutare, a anunţat în public, în termeni fără echivoc, faptul că Securitatea vrea să-l 


folosească. 


Cezar Ivănescu — „securist“, nu-i aşa? 


Un „poet protestatar“ 


Toată cariera poetului este în schimb atent urmărită de Securitate. Asta pentru că autorul Baaadului e considerat un scriitor 
imprevizibil, care spune adesea, la adunările breslei, cuvinte dure împotriva culturnicilor, care consideră că cenzura are un rol 
nefast în literatura română, care nu pregetă să numească „oficialităţile“ cu termeni duri, precum „adunături de huligani“, „plus 
alte calificative de această extracţie“, cum consemnează sursa „Tudor“. E cunoscut ca un ins imprevizibil, cu ieşiri violente, 
capabil de „nebunie“, dar apreciat de critica literară drept un poet foarte valoros. 


In orice caz, din punctul de vedere al Securităţii, este un individ „care nu prezintă încredere în eventualitatea că s-ar apela la 
sprijinul său“. Este urmărit operativ pentru că vorbește pe șleau, pentru că nu ezită să se certe cu activiștii de partid, pentru că 
întreține relaţii cu scriitori disidenti precum Paul Goma sau Virgil Tănase, pentru că îl vizitează pe Nicolae Breban imediat 


după repatriarea acestuia din 1972, cînd toată lumea îl ocolește, pentru că are manfiestări ostile la adresa ordinii socialiste, 


pentru că „cere ca forurile politice să nu se mai amestece în chestiuni literare, deoarece nu sînt competente“. In plus, sfidează 
Securitatea, afirmind în mod repetat, în cadrul cenaclului pe care îl conduce, „Numele poetului“: „Cine toarnă la Securitate să 
spună chiar aşa cum spun eu“. 


Altfel spus, Cezar Ivănescu e un om liber, care nu se supune si care, mai ales, nu se teme. Păcat capital acesta din urmă... Prin 
urmare, o mulțime de informatori sînt pe urmele lui, i se ascultă telefonul, i se citeşte corespondența. Cu toată pudoarea pe 
care o resimti, savurezi informaţiile care vin şi din această sursă. Poetul şi-a asumat, în mod clar, condiția de paria, de ciumat 
social, de dragul libertăţii absolute. O spune tranşant în cîteva scrisori. În 1974: „Eu sînt tare ca piatra, azi, pentru că nu mai 
am ce pierde. Si sînt realmente în stare de orice“. Sau, în același an, refuzînd pretențiile unei frantuzoaice de a-i smulge un.... 
angajament: „condiția mea de scriitor român îmi cere să fiu complet liber, deci complet nedeterminat“. Singurul angajament 
pe care Cezar Ivănescu l-a respectat a fost cel care-l lega de propria operă şi de propria vocație, pentru care a înțeles să 
sacrifice totul. În fine, cînd nu se poate altfel, cînd drepturile îi sînt încălcate brutal, în anii ’80, poetul intră în greva foamei. În 
această stare de epuizare, verdictele sale privitoare la viaţa socială si literară, înregistrate prompt de sursa „Remus“, sînt mai 
mereu susținute public şi denotă nu numai un curaj dement, ci și un simţ al adevărului care nu avea cum să nu îl facă antipatic: 
„eludarea realitätilor, cele mai crunte din istoria ţării culminind cu infometarea deliberată a unui întreg popor de hipnotizati, 
politică fundamentală a actualei conduceri“; „adinci tulburări de conştiinţă, îmbolnăvirea scriitorilor, alienarea lor prin 
dedublare şi minciună, prin cumpărări de conştiinţe“; „în rîndurile scriitorilor nu sînt tabere, ideologii, acceptii estetice 
divergente, ci o unică şi mare mizerie morală“. 


Acesta este Cezar Ivănescu: un mare poet, dar si un mare spirit insurgent, un scriitor care nu şi-a vîndut conştiinţa şi care a 
suportat repercusiunile verticalitätii sale. Trist e că le-a suportat nu numai sub comuniști, ci şi în perioada de „libertate“ 
haotică, tulbure, confuză, de după 1989. 


Ultima mare nedreptate împotriva lui Cezar Ivănescu 


L-am cunoscut destul de bine pe Cezar Ivănescu. I-am fost frecvent aproape în ultimele săptămîni de viaţă şi nu am cum să uit 
chipul lui pämintiu, nervozitatea gesturilor cînd suda tigärile, faptul că era imputinat la trup, dar fulgera împotriva uriaşei 
nedreptäti care i se făcuse: Mircea Dinescu, dar nu numai el, lansase zvonul că Don Cezar ar fi fost un colaborator al 
Securităţii. Afront mai mare, jignire mai cumplită nici că se putea pentru cel care o viaţă se luptase cu autoritățile comuniste, 
care își apărase (aproape la propriu) cu dinţii opera şi demnitatea, care făcuse greva foamei, care fusese aruncat în moarte de 
minerii din 1990. Breasla nu s-a grăbit să-i ia apărarea, deşi poetul a cerut-o ferm (lucru explicabil, pentru că multe dintre 
otrăvurile Securităţii au fost promovate în viața literară, în ultimii 15 ani, dinspre conducerea Uniunii Scriitorilor, care ar fi 
fost prima instanță ce ar fi avut datoria să îndemne la nuanţe, la echilibru). Cezar Ivănescu suferea teribil pentru că toată viața 
alesese marginalitatea şi mizeria ca să se țină drept, dar mai ales pentru că opera sa fusese schilodită de cenzură si el nu 
acceptase să intre în joc şi să devină un scriitor comod, care are parte de funcții şi de protecție politică, aşa cum o făcuseră 
multi dintre confrati. Nedreptatea care i se făcea musca în plin şi destui apropiaţi susţin că a fost lovitura de grație, care i-a 
grăbit moartea. Nu ştiu dacă e aşa, dar am fost martor la neliniştea teribilă care i-a tulburat ultimele luni de viață si am putut 
observa cum jignirea care i se adusese rupea treptat din trupul și așa împuținat al poetului. Nu l-au doborit încercările din 
timpul comunismului, dar l-a înjunghiat fatal calomnia iresponsabilă a unor colegi de breaslă, care şi-au plătit, în acest fel, 
polite mai vechi. 


De aceea, cartea Ioanei Diaconescu, punînd documentele pe masă, îi face dreptate. Dacă dreptate mai e această restabilire 
tardivă, postumă, a adevărului. Ea demonstrează că Cezar Ivănescu s-a ţinut dirz şi înainte de 1990, că s-a jucat cu Securitatea 
ŞI şi-a asumat poziția de „poet protestatar“, plătind senin orice preţ, considerînd că, în condițiile date, reala victorie constă în 


marea poezie pe care a scris-o şi, parțial, a şi publicat-o în timpul comunismului. 


Ioana DIACONESCU 

Poezia ca act de insurgență. Cezar Ivănescu în arhivele Securätätii. Documente inedite din Arhiva CNSAS , Cuvint înainte de 
Simona Modreanu 

Editura Junimea, laşi, 2017, 294 p. 

Ceea ce e drept nu „frumos” ci meritat. Cezar Ivănescu binemeritä! Bravo, Bogdan Creţu! 

Salutarä si bine-venitä incercare de reabilitare a memoriei unui mare poet, hätuit dupä 
cäderea comunismului mai abitir decit la sfirsitul anilor cinzeci. 

Gedenkt 

Wenn ihr von unseren Schwächen sprecht 

Auch der finsteren Zeit 

Der ihr entronnen seid. (https://www.observatorcultural.ro/articol/cezar-ivanescu-haituit-de- 
securitate/#comment-118495) 


Gedenkt unsrer 
Mit Nachsicht. 


Bertolt Brecht 


Oscar Pastior (Sibiu, Leagänul respiratiei 2009) a primit 2006 premiul literar Geog Büchner/ 
Frankfurt am Main/ Buchmesse. La universitatea de filologie Bucuresti a fost santajat 
(homosexual) în anii 1960 de securitate şi a semnat (după 5 ani deportare în URSS în ianuarie 
1945, împreună cu alți 2.500 şasi din Sibiu, avea 17 ani) ceva. 


.. » Virgil Tănase mărturisește si el, imediat ce ajunge în Franța ca exilat, că fusese obligat 
să semneze un astfel de pact, pe care nu îl respectase. Întrebarea este: cum judecăm astfel de 
cazuri? E important angajamentul în sine sau ceea ce a rezultat în urma acestuia? Toţi cei trei 
scriitori amintiți au fost imediat scoşi din rețea din cauza faptului că nu şi-au luat în serios 


„misiunea“, că nu au oferit nici o informatie compromițătoare. .... „.... 


L-am văzut la o serată literară, era împreuna cu Herta Müller si Ernest Wichner, înainte de 
vizita lor în Ucraina la locul deportării în URSS (stipeniu al Fundaţiei R. Bosch). Oscar 
Pastior a murit 2006. Herta Miller şi Ernest Wichner au initiat în memoria sa la Sibiu un 
festival de poezie modernă. La „dezvăluirea” in presă a semnăturii sale de la securitate din 
anii 1960 (imediat la intrarea sa in Germania Federala s-a declarat autorităților, nu a vorbit in 
public) s-a suspendat festivalul Oscar Pastior la Sibiu. 


Cu umbre care nu sunt.... 


AN DIE NACHGEBORENEN 

Wirklich, ich lebe in finsteren Zeiten! 

Das arglose Wort ist töricht. Eine glatte Stirn 
Deutet auf Unempfindlichkeit hin. Der Lachende 
Hat die furchtbare Nachricht 

Nur noch nicht empfangen. 

Was sind das für Zeiten, wo 

Ein Gespräch über Bäume fast ein Verbrechen ist 
Weil es ein Schweigen über so viele Untaten einschließt! 
Der dort ruhig über die Straße geht 

Ist wohl nicht mehr erreichbar für seine Freunde 
Die in Not sind? 

In die Städte kam ich zu der Zeit der Unordnung 
Als da Hunger herrschte. 

Unter die Menschen kam ich zu der Zeit des Aufruhrs 
Und ich empörte mich mit ihnen. 

So verging meine Zeit 

Die auf Erden mir gegeben war. 

Mein Essen aß ich zwischen den Schlachten 
Schlafen legt ich mich unter die Mörder 

Der Liebe pflegte ich achtlos 

Und die Natur sah ich ohne Geduld. 

So verging meine Zeit 


Die auf Erden mir gegeben war. 


Ihr, die ihr auftauchen werdet aus der Flut 
In der wir untergegangen sind 

Gedenkt 

Wenn ihr von unseren Schwächen sprecht 
Auch der finsteren Zeit 

Der ihr entronnen seid. 

Ihr aber, wenn es soweit sein wird 

Daß der Mensch dem Menschen ein Helfer ist 
Gedenkt unsrer 

Mit Nachsicht. 

B.B. 

